Trasú sa jej ruky.

Od zimy či od žiaľu?

Nevedno.

Večné muky.

Vietor kvíli pieseň jej

a ona visí naďalej.

Už nedýcha, nekričí,

len ticho nad ňou mlčí.

Dievča visí obesené v hrobke

a Haimón objíma jej telo krehké.

Ona už nedýcha, on to vie,

ticho prerušuje len vzlykanie.

A ten, čo sa nazýva jeho otcom,

Kreón, panovník panujúci krutým slovom,

do hrobky smelo kráča

a na syna sa otáča:

„Čo tu robíš, syn môj?“

Syn však ani nedýcha, nepočuje, nevzlyká,

len meč tasí proti nemu, Kreónovi krutému.

A ten zbabelec len uteká, nedíva sa pod nohy.

Haimón ostrý meč k sebe obracia a vráža si ho do hrudi.

Krv tečie, steká na všetky strany,

zahaľuje tvár milej Antigony.

A ona bledá nebráni sa tomu,

obe telá mŕtvolne zanikajú.

A on Kreón, vzlyká, kvíli,

nad mŕtvolou syna žiali.

Nikto mu ho nevráti.

„Taký mladý, taký mladý,

a tak skoro pochovaný.

Ó, aký BÔĽ,

 vlastný syn sa prebodol.“

A ďalšie nešťastie sa valí,

doma sa Eurydika zmárni.

Leží v mláke krvi, úbohá,

pred smrťou však preklína

toho, čo to spôsobil,

veď je tak, že Kreón Haimóna zavraždil.

A Kreón dumá, smúti, bedáka

a v mysli zavzlyká:

„Príď, smrť, príď,

nemám prečo žiť.

Aká si len temná,

zmárnila si môjho syna.

Nechcem sa trápiť,

bohovia, dajte mi šancu sa zmárniť.

Kam sa podieť? Samé ruiny kolo mňa.

To ticho, čo do mňa vyrýva.“

**Sedí sám a rozmýšľa, smúti a bedáka,**

**a stráca sa ako hviezdy po tmavej noci.**

Katarína Vargová I.A